"A fost o frustrare personală". Simona Halep, reacție aspră la adresa Serenei Williams
Simona Halep nu a uitat reacția Serenei Williams după anunțul privind suspendarea sa timp de patru ani pentru dopaj.
"Opt este un număr mai bun" - a postat atunci sportiva americană pe o rețea de socializare, mesaj considerat a fi o ironie la adresa Simonei
Ar fi fost vorba despre o referire la finala de la Weimbledon, în 2019, câștigată de Halep în fața Serenei Williams, în mai puțin de 60 de minute.
Williams ar fi ajuns la 24 de trofee de Grand Slam și ar fi egalat-o pe Margaret Court în topul celor mai titrate jucătoare all time.
Acum, Halep i-a dat o replică aspră celebrei jucătoare din SUA, despre care spune că are "o frustrare personală".
"A fost o frustrare personală, conta enorm pentru ea să facă acel record (n.r.: de titluri la Wimbledon). Nu judec pe nimeni, dar consider că a fost prea mare să facă acea postare", a declarat Simona Halep la Antena 3, joi seara, conform Sport.ro.